title: أتاي مغاربي
text: لي زوين في أتاي المغربي، هو الأدوات لي تايخدمو بيهم فلمصاوبة و التقديم ديالو، الصينية والبراد لبي مصنوعين من المعدن، و غالبا من الفضة، و معروف أن الصينية خاصها تكون مزوقة و منقوشة، بحالها بحال البراد لي عندو شكل زوين. مدينة فاس هي لي مشهورة بزاف بالصناعة التقليدية ديال الأدوات ديال أتاي، لي حافظو عليها لحرايفية كموروث من الأندلس، و عندها قيمة رمزية كادل على الغنى ديال مول هاد الأدوات الغالية. بحال البراد والصينية و ربايع، لي هي 3 ديال طوايس وحدة مخصصة لأتاي و وحدة لسكر، و وحدا لنعناع.